Wings for Life World Run u 59 sekundi

**Što je to?**

Wings for Life World Run globalna je utrka za trkače i sudionike u invalidskim kolicima koja započinje 3. svibnja u 11:00 sati (UTC), odnosno u 13:00 po hrvatskom vremenu, a završava u trenutku kada posljednjeg trkača na stazi prijeđe presretačko vozilo.

**Tko može sudjelovati?**

Svatko. Wings for Life World Run utrka je za sve osobe sportskog duha, od početnika preko profesionalaca pa do osoba u invalidskim kolicima.

**Mogu li trčati s prijateljima?**

Naravno! Možeš birati želiš li trčati sam ili postati član nekog tima, što je daleko zanimljivije, zar ne?

**Gdje mogu trčati?**

Na bilo kojoj od 35 lokacija diljem svijeta.

**Dakle, svi ljudi na cijelom svijetu krenut će u isto vrijeme?**

Upravo tako, cijeli svijet trčat će u isto vrijeme. Možeš izabrati želiš li trčati u zoru, po danu, predvečer ili će tvoj izbor biti noćna utrka.

**Koliko trebam pretrčati?**

To ovisi samo o tebi –  ova utrka nema cilja! Presretačko vozilo krenut će sa starta 30 minuta nakon službenog početka utrke i polako povećavati brzinu sve dok ne prestigne i posljednjeg trkača na stazi.

**Koji je princip presretačkog vozila?**

Presretačko vozilo opremljeno je pametnom tehnologijom koja će aktivirati tvoj čip u trenutku kada prođeš pored vozila na startu, a na isti način će dojaviti i udaljenost koju si pretrčao do trenutka kad te prestigne.

Kada će presretačko vozilo početi povećavati brzinu i koliko brzo će voziti?

Presretačko vozilo kreće 30 minuta nakon početka utrke i postupno ubrzava prema sljedećem rasporedu:

·         11.30am UTC – Presretačko vozilo kreće – brzina: 15km/hr (9.32mph)

·         12.30am UTC – povećanje brzine na 16km/hr (9.94 mph)

·         13.30am UTC – povećanje brzine na 17km/hr (10.56 mph)

·         14.30am UTC – povećanje brzine na 20 km/hr (12.43 mph)

·         16.30am UTC – povećanje brzine na 35km/hr (21.75 mph)

**Kako ću se vratiti na start?**

Na svakoj lokaciji je drugačije, ali svi trkači će imati osiguran povratak na start. Ne autostopirajući :) Nekoliko dana prije utrke, svaka lokalna utrka će te obavijestiti o načinu povratka na start.

**Tko pobjeđuje?**

Posljednji natjecatelj i natjecateljica koje presretačko vozilo pretekne bit će proglašeni pobjednicima svjetske utrke Wings for Life World Run . Svaka lokacija će imati i svog nacionalnog pobjednika i pobjednicu, a svatko tko sudjeluje osjećat će se pobjednikom.

**Što je Wings for Life?**

Wings for Life neprofitna je zaklada čija je misija pronaći lijek za ozljede leđne moždine. Stopostotna vrijednost iznosa startnina za Wings for Life World Run utrku namijenjena je Wings for Life zakladi  koja tako financira najmodernija istraživanja.

Vjerujem da ste se, ako dosad niste čuli ili znali za ovaj sportski događaj krajnjeg humanitarnog cilja, uz ovaj informativni tekst upoznali još više sa spektakularnom globalnom utrkom Wings For Life World Run.

Ovim putem nastojimo upoznati sve sportske kolektive,gospodarske subjekte ali i školski sustav,zdravstvo i sve ljude općenito koliko je plemenito biti dio ove utrke u sudjelovanje u stvaranju povijesti koja će u budućnosti biti vidljiva.

Osim toga,ono što je nama kao građanima Zadra treba na neki način imponirati je to da je Zadar jedini grad u Hrvatskoj pored mnogih većih i „bogatijih“ gradova koji su već ove godine izrazili želju za domaćinstvom utrke.

Sigurno Vam nije poznato da je Wings For Life utrka u Zadru, 2014 godine:

* Najbolje organizirana utrka od sva 33 svjetska grada gdje se odvijala utrka
* Bila među 5 utrka po broju prijavljenih trkača te u odnosu na broj stanovnika i veličinu države,uvjerljivo broj 1 u svijetu
* Imala i najstariju sudionicu(1939 god) do svih sudionika/ica u svijetu
* Da je zadarski gradonačelnik bio jedini gradonačelnik od svih gradova koji je sudjelovao u utrci

Ono na što Vam želimo skrenuti pozornost kao i svim onima koji mogu,žele ili bi trebali sudjelovati je to da je ovaj projekt prije svega jedan veliki događaj i od iznimnog značaja za grad Zadar,gdje ga se kroz veliku medijsku kampanju i na globalnoj razini promovira kao jednu od najatraktivnijh lokacij aod svih ostalih te je iznimno bitno da se pokažemo kao pravi domaćini a jedina prava referenca od svih navedenih je i što veći broj prijavljenih članova domicilnog stanovništa.

Organizator je ukazao puno povjerenje gradu Zadru i partnerima po pitanju grada domaćina,na vama i na nama je sada da im se odužimo sa što većim brojem prijavama te pokušamo doći do onog famoznog, rado viđenog natpisa „SOLD OUT“.

Borut Gatara

Koordinator projekta WINGS FOR LIFE WORLD RUN

Promidžba,javne površine i infrastruktura

Kontakt: 0955799130

E-mail: zadar10@gmail.com